[{"text_idx": "#000002", "text": "Proiektuak Gatz Haraneko antzinako \u201cBiltegi Handia\u201d edo \u201cLa Revilla Biltegia\u201d birgaitzeari eta egokitzeari helduko dio, Euskadiko ingurumen-zentroen Ekoetxea Sarearen ekipamendu gisa erabiltzeari begira. Birgaitze- eta egokitze-lanen osoko inbertsioa 4 milioi ingurukoa izango da, eta espero da aurtengo abenduan hasi ahal izatea. Proiektuak Gatz Haraneko antzinako \u201cBiltegi Handia\u201d edo \u201cLa Revilla Biltegia\u201d birgaitzeari eta egokitzeari helduko dio, Euskadiko ingurumen-zentroen Ekoetxea Sarearen ekipamendu gisa erabiltzeari begira. Birgaitze- eta egokitze-lanen osoko inbertsioa 4 milioi ingurukoa izango da, eta espero da aurtengo abenduan hasi ahal izatea."}, {"text_idx": "#000003", "text": "An\u0303anako zentroaren integrazioa mugarri garrantzitsua izango da, zeren Ekoetxea Sareak Araban izango duen lehenengo zentroa izango baita; gainera, ingurune hori goi mailako helmuga turistikoa da, bai nazionala eta bai nazioartekoa, urtean 90.000 bisita baino gehiago izaten baititu. Jadanik funtzionatzen ari diren zentroei gehituko zaie: Meatzaldea eta Urdaibian, Bizkaian; eta Azpeitia eta Txingudi, Gipuzkoan."}, {"text_idx": "#000005", "text": "Biltegi hau birgaitzen denean, Ekoetxea berria bertan eraikitzeko, lan horiek ondarea kudeatzeko irizpideen arabera egingo dira, beraren kokapenagatik, eta baita ingurumen-irizpideen arabera ere."}, {"text_idx": "#000006", "text": "Era horretan, proiektuak arkitektura bioklimatikoaren, ekodiseinuaren eta ekonomia zirkularraren printzipioak hartuko ditu kontuan, ingurumena eta osasuna errespetatzen dituzten produktuak, materialak eta sistemak erabiliz, eta baita inpaktua eraikinaren bizi-ziklo osoan minimizatzeko irtenbideak ere."}, {"text_idx": "#000007", "text": "Lehenago, eraikinean zenbait lan gauzatu dira, hala nola barneko betelanaren huste mekanikoa; dokumentazio geometriko osoa; irakurketa estratigrafikoa; zundaketa arkeologikoak barnealdean; eraikinaren barneko hustuketa; eta aurretiko lan tekniko-arkitektonikoak (Eusko Jaurlaritzak eta An\u0303anako Gatz Harana Fundazioak planteatutako beharren programaren azterketa; eraikinaren azterlan bolumetrikoa, birgaitze-lanaren ostean; eta eraikinaren azterlan energetikoa, birgaitze-lanaren ostean)."}, {"text_idx": "#000008", "text": "Lizitatutako proiektua Gatz Haranean kokatzen da, hau da, multzo hidrogeologiko korapilatsu bateko elementu batean; berau sistema konplexu baten oinarria da, eta bertan nekazaritza, basogintza eta abeltzaintza estu lotuta daude gatz-inguruneei eta gatzaren ekoizpenari."}]